text: Ny potent dansk sportsvogn er på vej
  29 januar 2016 kl. 16.55
  
  En helt ny sportsvogn med 450 hestekræfter under hjelmen er lige nu ved at blive designet i Ødis ved Kolding.
  
  Det er langt fra hverdagskost, at der bliver designet en helt ny dansk sportsvogn, men det er ikke desto mindre det, der lige nu foregår i den lille landsby Ødis.
  Bilen den har fået navnet Agile SC 122 og bliver lavet i et samarbejde mellem virksomheden House og Composites og Designskolen Kolding.
  Tim M. Hansen fra House of Composites har i mere end 10 år fremstillet kulfiberkomponenter til både Le Mans og Formel 1 biler, men nu har han fået lyst til selv at udvikle en sportsvogn.
  Bilen er udstyret med en 3,5 liters V6-motor fra Toyota, som med det rigtige udstyr, får en effekt på op mod 450 hestekræfter.
  Hvis alt går efter planen, så skal bilen være klar til motorsportsbanen her i 2016. Men det er også planen, at den nye Agile SC 122 skal kunne købes til almindeligt brug i 2017.
  Den forventede pris med plader bliver mellem 500.000 og 700.000 kroner.
  
  